als_Latn dik_Latn sag_Latn
Arkës së Shtetit i mungojnë 40 miliardë lekë, 10 pyetje Canit mbi dështimin e financave
Hëne, 20 Prill 2015 04:30
Shifrat qe fshihen per financat
Të ardhurat e mbledhura nga qeveria vetëm për dy muajt e parë të vitit ishin rreth 300-400 milionë lekë më pak, krahasuar me shifrën që është parashikuar të mblidhet brenda viti 2014. pra që me dy muajt e parë, janë mbledhur rreth 45 miliardë lekë të ardhura tatimore nga 335 miliardë që ishin planifikuar për t’u mbledhur gjithsej për vitin 2014. Me këtë ritëm të “suksesshëm”, mosrealizimi vjetor, në skenarin më optimist, do të jetë i rangut minus 30 deri minus 40 miliardë lekë, ose minus 300 milionë deri minus 400 milionë dollarë. Ku kanë shkuar tre miliardë lekë, të cilat, sipas tij, mungojnë çdo muaj në arkën e shtetit. Këto para sipas deputetit demokrat duhet të vinin në buxhetin e shtetit si rezultat i rritjes së taksave. Në dy muajt e parë të vitit 2014, vetëm nga rritja e akcizës, taksës së qarkullimit, tatimit mbi të ardhurat personale, tatimit mbi fitimin, tatimit të pasurisë dhe kontributit të sigurimeve shëndetësore do të duhej të vinin në buxhet si të ardhura shtesë 2 miliardë lekë çdo muaj, ose 4 miliardë për dymujorin e parë, ndërkohë që janë arkëtuar vetëm 1 miliard lekë. Qeveria duhet të shpjegojë se ku kanë shkuar këto 3 miliardë lekë ose rreth 30 milionë dollarë që mungojnë e të cilat duhet të vinin vetëm si rezultat i rritjes së taksave. Është kjo qeveria që ka zhdoganuar 1.169 tonë cigare më pak, 370 tonë kafe më pak, si dhe 1.100 ton birrë më pak. Në fundin e deklaratës së tij Mima i ka kërkuar kryellogaritari të vendit që të thotë një fjalë lidhur me krimin e vjedhjes së të dhënave tatimore. Dhe në këtë drejtim sipas Mimës, është pikërisht kjo qeveri që nga ana tjetër deri më tani vetëm sa ka refuzuar që të bëjë transparencën përpara shqiptarëve.
Entela VRAPI
10 pyetje Canit mbi dështimin e financave
1-Ndonëse norma e tatim fitimit u rrit me 50%, përse të hyrat nga tatim-fitimi janë 20% me të ulëta sesa pritshmëria e qeverisë për 6-mujorin e parë të vitit korrent?
2-Ndonëse u rritën akcizat për mallra të ndryshëm të luksit, përse gjatë 6-mujorit të parë janë arkëtuar 16% më pak sesa plani dhe asnjë qindarkë më shumë sesa viti i kaluar?
3-Përse qeveria vazhdon të rimbursojë TVSH-në ndaj bizneseve më pak se gjysma e nivelit të rimbursimeve që kryheshin vitin e kaluar, ku rimbursohej mesatarishit mbi 800 milionë lekë në muaj? Vetëm në muajin qershor është rimbursuar 4 herë më pak sesa mesatarja mujore e qeverisjes se demokratëve.
4-Ndërkohë që qeveria trumbeton rritje të punësimit, përse vazhdojnë të bien të hyrat nga tatimi mbi të ardhurat personale?
5-Përse qeveria po arkëton gjithmonë e më pak taksa për biznesin e vogël, duke dëmtuar kështu buxhetet e çdo Bashkie dhe Komune? Vetëm në 6-muajt e parë të 2014-ës, qeveria ka arkëtuar 37% më pak të ardhura nga ky zë.
6-Përse qeveria ka paguar 19 herë më pak dëmshpërblim për të përndjekurit politikë? Janë paguar vetëm 1.3 milionë dollarë, ndërkohë që vitin e kaluar janë paguar 25 milionë dollarë.
7-Përse qeveria nuk ka paguar asnjë qindarkë nga fondi prej 11 milionë dollarë për kompensimin e shtresave në nevojë?
8-Përse qeveria ka paguar 230 milionë dollarë më pak fatura të projekteve të investimeve publike?
9-Përse qeveria ka zhdoganuar 1.169 tonë cigare më pak? Përse qeveria ka zhdoganuar 370 tonë kafe më pak? Përse qeveria ka zhdoganuar 1.100 ton birrë më pak?
10-Përse kryellogaritari i vendit nuk tha asnjë fjalë për krimin e vjedhjes së të dhënave tatimore dhe përse qeveria e tij refuzon të bëjë transparencën përpara shqiptarëve?
Zhdoganimi i cigareve, në një muaj u shmangën 2.4 milionë dollarë taksa
Rritja e taksave me sistemet e reja të buxhetimeve për 2014 i siguroi që në fillim një rritje tërësisht jo vetëm abuzive, por edhe artificiale të ardhurave doganore për fundin e vitit që sapo lamë pas. Në këtë mënyrë, po t’i referohemi të dhënave ato tregojnë se, vetëm në muajin dhjetor grosistët e duhanit importuan rreth 240 tonë cigare më shumë se viti i kaluar, me një rritje prej 75 për qind. Kjo do të thotë mbi 12 milionë paketa shtesë vetëm në dhjetor, të cilat janë zhdoganuar me akcizën e vjetër prej 70 lekë, por që në treg po ju shiten qytetarëve me çmimet e rritura nën argumentin e taksës së re. Vetëm për dhjetorin e 2013 shmangia e taksave përmes kësaj forme shkoi në mbi 2.4 milionë dollarë dhe disa herë më shumë nëse llogaritet për tre muajt e fundit së bashku të 2013. Por ky nuk është abuzimi i vetëm që po bëhet, pasi tregtarët I rritën çmimet e cigareve në treg deri në dy herë më shumë se shtesa e taksave dhe madje kjo rritje ka filluar disa muaj përpara se taksat e reja të hynin në fuqi. Kjo e çon abuzimin në miliona dollarë, të cilat duhet të përfundonin në buxhetin e shtetit që sipas ekspertëve të ekonomisë kjo do t’i lejonte qeverisë që të shpenzonte më shumë për spitalet apo dhe mjedisin. Dhe të gjitha këto në të vërtetë po shkojnë si përfitime abuzive tek ata individë të papërgjegjshëm që kontrollojnë tregjet.
Akciza u rrit por arkëtimet u ulën me 16 %
Edhe pse qeveria trumbeton rritjen e akcizat për mallra të ndryshëm të luksit, sërish ato në këtë 6 mujor janë arkëtuar 16% më pak sesa plani dhe asnjë qindarkë më shumë sesa viti i kaluar. Në deklaratën e tij, Mima ngre dhe shqetësimin e tij sa i takon rimbursimit të TVSH-së ndaj bizneseve. Sipas tij qeveria vazhdon të rimbursojë TVSH-në ndaj bizneseve më pak se gjysma e nivelit të rimbursimeve që kryheshin vitin e kaluar, ku rimbursohej mesatarishit mbi 800 milionë lekë në muaj. Në këtë mënyrë vetëm për muajin është rimbursuar 4 herë më pak sesa mesatarja mujore e qeverisjes se demokratëve. Ndërkohë që qeveria trumbeton rritje të punësimit, PD konstaton një rënie të të hyrave nga tatimi mbi të ardhurat personale.
Fondi për të përndjekurit u ul me 19 herë
Në këto 300 ditë të qeverisjes Rama-Meta janë arkëtuar gjithmonë e më pak taksa për biznesin e vogël, duke dëmtuar kështu buxhetet e çdo Bashkie dhe Komune. Vetëm në 6-muajt e parë të 2014-ës, qeveria ka arkëtuar 37% më pak të ardhura nga ky zë. Në vazhdën e dështimeve të qeverisë, Mima i ka kujtuar kësaj të fundit dështimin në procesin e dëmshpërblimit për ish-të përndjekurit politikë. Sipas tij në këto 300 ditë, qeveria ka paguar 19 herë më pak dëmshpërblim për të përndjekurit politikë. Sipas Mimës janë paguar vetëm 1.3 milionë dollarë, ndërkohë që vitin e kaluar janë paguar 25 milionë dollarë. Gjithashtu po sipas tij, në këto 300 ditë qeveria nuk ka paguar asnjë qindarkë nga fondi prej 11 milionë dollarë për kompensimin e shtresave në nevojë, si dhe qeveria ka paguar 230 milionë dollarë më pak fatura të projekteve për investimeve publike.
als_Latn als_Latn als_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn